b'\n_START_ARTICLE_\nAndreas Helling\n_START_PARAGRAPH_\nAndreas Helling (s. 1975 Norrk\xc3\xb6ping) on suomalainen sellisti._NEWLINE_Helling aloitti sello-opinnot kuusivuotiaana Turun konservatoriossa. H\xc3\xa4nen ensimm\xc3\xa4inen opettajansa oli Matti Vuoristo, sen j\xc3\xa4lkeen h\xc3\xa4n oli Timo Hanhisen oppilaana, ja 1992 h\xc3\xa4n siirtyi opiskelemaan Tukholmaan Kuninkaalliseen musiikkikorkeakouluun. Seuraavana vuonna h\xc3\xa4n aloitti opinnot Sibelius-Akatemiassa opettajinaan Martti Rousi, Victoria Yagling ja Raimo Sariola._NEWLINE_Helling voitti 2002 kolmannen palkinnon Turun sellokilpailussa ja valmistui Sibelius-akatemiasta korkeimmin arvosanoin. H\xc3\xa4n on osallistunut useille mestarikursseille. H\xc3\xa4n on antanut resitaaleja ja soittanut useiden orkestereiden kanssa niin Suomessa kuin ulkomaillakin. H\xc3\xa4n soittaa is\xc3\xa4ns\xc3\xa4 Lennart Hellingin, Turun kaupunginorkesterin entinen konserttimestarin, ja veljens\xc3\xa4 viulisti Carl-Magnus Hellingin kanssa Trio Hellingiss\xc3\xa4. H\xc3\xa4n on Turun filharmonisen orkesterin selloryhm\xc3\xa4n \xc3\xa4\xc3\xa4nenjohtaja. My\xc3\xb6s \xc3\xa4iti on muusikko, pianisti Pirkko Helling.'